Station 2 har fundet frem til danske mænd, der har bestilt seksuelle overgreb og krænkelser mod børn i Filippinerne via nettet. En mand indrømmer.

Den 17. november 2014 sidder en dansk mand, vi kalder ”Hansen”, foran sin computer hjemme i Danmark.

Han skriver via internettet med en pige i Filippinerne. Indholdet af deres samtale er vulgært og stødende, derfor skal vi advare, inden man læser videre her:

Chatsamtalen er et eksempel på, hvordan danske mænd begår en ny type af seksuelt misbrug af børn.

For i dag kan mænd fra hele verden sidde bag deres computerskærme og betale for at se samleje, oralsex og andre seksuelle, brutale krænkelser af børn fra fattige lande.

Det hele sker ved hjælp af internettet og streames live via for eksempel helt almindelige gratistjenester som Skype eller Facetime.

Danskere afsløret af chatsamtalerne

Station 2 har fået adgang til flere hundrede e-mailadresser og chatsamtaler som den ovenfor gennem den belgiske journalist Peter Dupont. Han har brugt flere år på at undersøge og komme ind i det kriminelle miljø i Filippinerne, der sætter børnene til salg foran webkameraerne. Under det arbejde fik han adgang til en liste med oplysninger på udenlandske kunder, der bestiller de seksuelle overgreb.

Station 2 møder Peter Dupont i Filippinerne. Foto: Station 2 / TV 2

De fleste af kunderne i de mange chatsamtaler gemmer sig bag falske navne og anonyme mailadresser.

Station 2 har gravet sig igennem flere hundrede e-mailadresser og chatsamtaler, hvor pædofile både bestiller og instruerer voldtægter. Nogle mailadresser skiller sig ud. De ender på ”.dk”.

Jeg var bange... Selvfølgelig var jeg bange "Jenny", 16 år, offer.

Mailadresserne afslører identiteten på tre forskellige danske mænd. Og når Station 2 søger på mailadresserne i Facebook, dukker der en profil med billede op på hver af dem. Det samme sker der på Skype. Derudover har én af dem skrevet sit navn i en chat.

”Hansen” er en de tre danske mænd, som Station 2 har fundet frem til:

I denne samtale får ”Hansen” en pige på ni år til at vise ham sine bryster på webcam:

Hvad er 'livestreaming-overgreb'? Livestreaming-overgreb er hvor gerningsmænd køber sig til at se livevoldtægter af børn over f.eks. Skype eller Messenger. Det vil sige, at gerningsmænd fra hele verden sidde bag deres computerskærme og bestille alt lige fra børn der optræder nøgne til børn der bliver voldtaget - og det hele foregår live via internettet. I 2014 faldt der dom i den første sag af denne type i Danmark, da en 43-årig nordjyde fik tre år og seks måneders fængsel for livestreaming-overgreb mod børn i blandt andet Filippinerne.

Han ender med at bestille et ”show” med to piger på 13 og 15 år, da han ikke synes, at den niåriges bryster er store nok.

Selvom Station 2 har adgang til chatsamtalerne kan det være stadig være svært at bevise, at overgrebene reelt har fundet sted, og hvem der står bag dem, fordi der er tale om liveoptagelser, der oftest ikke bliver gemt, når computeren slukkes.

Derfor tog Station 2 til Filippinerne for at finde børnene foran webkameraerne og bekræfte identiteterne af de tre danske mænd.

Dansker genkendt af 16-årigt offer

Listen som journalisten Peter Dupont giver videre til Station 2 kommer fra en 16-årig filippinsk pige.

Hun blev misbrugt foran et webkamera fra hun var 13 til 15 år i et hus i Filippinerne, som Peter Dupont sammen med det filippinske politi var med til at infiltrere og ransage.

Af hensyn til pigens sikkerhed kalder vi hende Jenny. Det er hende, der leder Station 2 direkte til en af sine danske ”kunder.”

Jennys mor og søster fortæller, at de ikke vidste, hvad hendes arbejde indebar. Foto: Station 2 / TV 2

Station 2 afdækker ny pædofilitrend på internettet.

Jenny er vokset op lidt uden for Iligan City i Filipinerne, og hun er en af de ældste i en søskendeflok på ni. Hun fortæller, at hendes forældre ikke kunne forsørge familien. De havde ikke råd til ris. Hun blev tvunget til at droppe ud af skolen som 13-årig for at finde et job. Det var storesøsterens kæreste, der tilbød hende et job foran webkameraet.

- Jeg var bange … Selvfølgelig var jeg bange … Men jeg havde virkelig brug for de penge … Så jeg kunne ikke gøre andet end at sige ja, siger hun til TV 2.

Station 2 har vist hende billeder af de tre danskere, vi fandt frem til. Og hun er ikke i tvivl om, at ”Hansen” er en af kunderne:

- Ja ja. Han betalte via pengeoverførselsfirmaet Cebuana og købte altid et show med to piger.

Huset i Iligan City. Foto: Station 2 / TV 2

Jenny fortæller i detaljer, hvad han bestilte, og hvilken betalingsservice han brugte til at betale for at se to mindreårige piger udføre seksuelle handlinger på hinanden. Begge informationer passer med chatsamtalerne, Station 2 har adgang til.

Konfrontationen

Station 2 har ringet de tre danskere op for at forelægge dem de alvorlige anklager og høre deres forklaring.

Danske mænd køber sexovergreb på børn i Filippinerne. Station 2 dokumenterer.

Den eneste, der går med til at mødes er ham, vi kalder ”Hansen”.

Jamen, jeg er en gammel mand, og jeg er interesseret i, ja, hvad kan man sige? Sex. "Hansen", bruger af chattjenesterne

Station 2 viser ham udskrifterne af chatsamtalerne, hvor han blandt andet bestiller to piger på 13 og 15 år til at udføre seksuelle handlinger.

Kan du genkende det her?

- Ja, ja, ja, svarer "Hansen".

Så hvorfor bestiller du sådan noget fra så unge piger?

- Jamen... Det kan jeg ikke svare på.

Station 2's Anders Lomholt konfronterer den danske pensionist med oplysningerne. Foto: Station 2 / TV 2

Har du seksuelle tanker om børn? Så kan du få anonym hjælp og rådgivning på brydcirklen.dk. Hjemmesiden er et samarbejde mellem Region Hovedstadens Sexologisk Klinik, JANUSCentret og Red Barnet. Det er et gratis tilbud til mennesker, der har seksuelle tanker eller fantasier om børn. De kan også hjælpe med behandling og har anonym telefonrådgivning på 65 909 909​​.

Jamen, det er jo dig, der bestiller det?

- Jamen, jeg er en gammel mand, og jeg er interesseret i, ja, hvad kan man sige? Sex.

Han fortæller, at han ikke er interesseret i at se helt små børn. I chatsamtalerne fremgår det, at han også har bedt en pige på ni år vise sig nøgen til webkameraet.

- Det er ikke noget, jeg er interesseret i. Sex med en pige på ni år, nej. Jeg har ikke betalt for nogen piger på den alder. Det har jeg ikke.

Men du vil gerne lige se en nøgen? Du vil gerne se hende for at vurdere hende?

- Nej, nej, nej.

Altså, det er jo det, der står her.

- Okay.

Der står, du vil gerne se hende nøgen, og da du konstaterer, at hun ikke har bryster, så siger du nej tak.

- Jeg kan ikke svare. Om jeg har et problem, det ved jeg ikke.

Han står og stirrer tomt ud i luften. Han fortæller, at han har et problem, og at han ikke før har tænkt over konsekvenserne for børnene, og at han ikke vil bestille ”shows” igen.

Sexmisbrug af børn på bestilling Station 2 afdækker, hvordan også danske mænd bestiller seksuelle overgreb på filippinske børn. Se med på TV 2 torsdag den 2. februar kl. 20.50.

Vi siger farvel ved bilen.

Så håber jeg, du stopper med det der.

- Ja. Det håber jeg også, svarer han.

Chatsamtalerne og e-maildresserne, hvor Station 2 fandt frem til de danske navne har Peter Dupont også har givet til den dansk politisk nordiske forbindelsesofficer i Bangkok i Thailand tilbage i maj 2016.

Dansk politi vil dog hverken be- eller afkræfte om nogen mænd fra den belgiske journalists materiale er under efterforskning.

Se hele historien i Station 2 torsdag aften 2. februar kl. 20.50 på TV 2.